Държавен вестник, бр. 12, 2012 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  12
(формалдехид в лепилата, ацетон, бензол, 
толуол в лаковете и др.), то е намалено с 
продължителност съгласно Кодекса нa труда.
Лицата, практикуващи професията, трябва 
да бъдат физически издръжливи, подвижни 
и сръчни. 
В професионалната си дейност работникът 
трябва да проявява съобразителност, чувство 
за отговорност и умения да реагира правилно 
в критична ситуация. Необходимо е да осъ­
ществява ефективна комуникация с колеги, 
с ръководството на предприятието, както и 
да умее да работи в екип.
2.2. Възможности за продължаване на 
професионалното обучение
Обучаваният може да придобие първа сте­
пен на професионална квалификация и по друга 
специалност от професионалното направле­
ние, като обучението му по общата задължи­
телна професионална подготовка – единна 
за всички професионални направления, и 
отрасловата задължителна професионална 
подготовка – единна за всички професии от 
професионалното направление, се зачита.
Придобилият първа степен на професионал­
на квалификация по професията „Работник в 
дървообработването“ може да продължи обу­
чението си за придобиване на втора и/или на 
трета степен на професионална квалификация 
по друга професия от професионално направле­
ние „Производствени технологии – дървесина, 
хартия, пластмаси и стъкло“, ако отговаря 
на изискването за входящо минимално обра­
зователно равнище, като обучението му по 
задължителната професионална подготовка 
се зачита. 
2.3. Възможности за професионална реали­
зация съгласно Националната класификация на 
професиите и длъжностите (НКПД – 2011), ут­
върдена със Заповед № РД-01-931 от 27.12.2010 г. 
на министъра на труда и социалната поли­
тика, изм. и доп. със заповеди № РД-01-204 
от 28.02.2011 г., РД-01-426 от 30.05.2011 г. и 
РД-01-529 от 30.06.2011 г.
Придобилият първа степен на квалифи­
кация по професията „Работник в дървооб­
работването“ може да заема длъжности от 
единична група 752 Работници по обработка 
на дърво, мебелисти и сродни на тях, както 
и други длъжности, допълнени и включени 
при актуализиране на НКПД.
3. Цели на обучението
3.1. Цели на обучението по общата задъл­
жителна професионална подготовка – единна 
за всички професионални направления
След завършване на обучението по профе­
сията обучаваният трябва да:
· знае и прилага основните правила за 
безопасна работа; 
· не замърсява при работа околната среда;
· спазва изискванията за противопожарна 
безопасност; 
· описва възможните вредни въздействия 
в работната среда; 
· дефинира правата и задълженията си като 
участник в трудовия процес съгласно Кодекса 
на труда; разбира договорните отношения 
между работодател и работник;
· осъществява ефективна комуникация при 
изпълнение на трудовата дейност, съдейства и 
търси помощ от членовете на екипа, отнася 
се с чувство за отговорност при изпълнение 
на задачата, която му е възложена;
· притежава умения и способности да 
спазва устни или писмени инструкции; 
· разбира своята роля в производството 
и съзнава необходимостта от повишаване на 
квалификацията си.
3.2. Цели на обучението по отраслова­
та задължителна професионална подготов­
ка – единна за всички професии от про­
фесионално направление „Производствени 
технологии – дървесина, хартия, пластмаси 
и стъкло“
След завършване на обучението по профе­
сията обучаваният трябва да:
· умее да разчита условни знаци и озна­
чения в чертежи и планове; 
· познава и спазва технологичната дис­
циплина при изпълнение на технологичните 
операции; 
· познава основните процеси, машини, 
апарати, съоръжения и инсталации в произ­
водството на изделия от дървесина. 
3.3. Цели на обучението по специфичната 
за професията „Работник в дървообработване­
то“ задължителна професионална подготовка 
След завършване на обучението по профе­
сията обучаваният трябва да:
· разпознава, извършва подбор и използва 
обла и фасонирана дървесина, слоиста дър­
весина, плочи от дървесина и спомагателни 
материали;
· извършва първично разкрояване на дър­
весина – обла и фасонирана, плочи;
· подрежда дървения материал;
· подава за обработване, поема и подрежда 
обработените детайли;
· използва ръчни инструменти, машини и 
съоръжения в своята работа;
· транспортира обработените материали 
до машини, съоръжения и работни места по 
потока на технологичния процес;
· извършва опаковане, товаро-разтоварни 
дейности и укрепване на товари; 
· спазва нормативните изисквания за 
здравословни и безопасни условия на труд.